C 152/98
BG
Официален вестник на Европейския съюз
6.4.2022 г.
природния газ.
Затова ЕИСК смята, че вместо това тези видове противоречиви икономически дейности, които все още могат да играят полезна роля по време на преходния период, биха могли евентуално да бъдат разглеждани по-добре отделно от самата таксономия на ЕС.
Освен това ЕИСК следва да обмисли предприемането на отделна инициатива по този въпрос.
ЕИСК подкрепя интегрирането на другите екологични цели, както и разширяването по отношение на икономически дейности със средно равнище на екологични резултати и на икономически дейности без значително въздействие върху екологичната устойчивост, както и тези, които вредят в значителна степен на екологичната устойчивост.
Предложенията по този въпрос трябва да бъдат направени своевременно.
За да се повиши ефективността на таксономията и стандартите, те следва да служат като основа в различни области.
От съществено значение обаче e да се избягват „вратички“ за заблуждаващи твърдения за екологосъобразност. 1.5.
ЕИСК приветства факта, че достъпът до финансиране за устойчиво развитие ще бъде улеснен за непрофесионални инвеститори и МСП, като същевременно трябва да се гарантират справедливи условия за финансиране.
Стъпките за разширяване на обхвата на отчитането във връзка с устойчивостта също се подкрепят, ако устойчивата корпоративна политика е в интерес и на клиентите на МСП и на гражданското общество като цяло.
Изискванията за докладване не бива да са свързани с прекомерни ресурси и разходи, а да допринасят ефективно за прозрачността, за да се подобри пазарната ефективност и по този начин да се улесни по-добрият достъп до финансиране.
В контекста на едно екологосъобразно бюджетиране ЕИСК препоръчва обвързване с бъдещо „златно правило“ за инвестициите. 1.6.
Изброените мерки в подкрепа на надеждни социални инвестиции далеч не са достатъчни и следва да бъдат засилени.
Необходимо е да се постави по-силен акцент върху социалната устойчивост, така че човекът и сферата на труда да бъдат в центъра на вниманието.
Социалните партньори и гражданското общество трябва да участват пълноценно, а Европейският стълб на социалните права и целите на ООН за устойчиво развитие следва да послужат за основа.
Една интегрирана таксономия, която обхваща в еднаква степен екологичните и социалните цели, може да се превърне в ценна основа за икономически, социално и екологично устойчив ЕС.
В рамките на оповестяването на информация във връзка с финансирането за устойчиво развитие следва да бъдат разгледани и подобрени по-специално показателите за правата на работниците и правата на човека. 1.7.
Факторите на устойчивост трябва да бъдат взети под внимание при управлението на риска и осигуряването на собствен капитал във финансовия сектор, което трябва да бъде отчетено при регулирането, а в краткосрочен план — и на техническо равнище.
ЕИСК се застъпва за стабилна и ориентирана към бъдещето политика в областта на собствения капитал и за строго икономическа оценка на риска, така че претеглянето на риска да се основава на действителните рискове за стабилността.
Въздействието на рисковете за устойчивостта върху банките и застраховането и дори върху стабилността на финансовия сектор като цяло трябва да бъде взето предвид.
В хода на систематичното отчитане на рисковете от екологичен, социален и управленски характер в рейтингите следва да се възобнови дискусията за рейтингова агенция на ЕС, като по този начин ще се затвърди водещата роля на ЕС в областта на устойчивостта. 1.8.
ЕИСК приветства стъпките за засилен мониторинг на системните рискове, дължащи се на кризата в областта на климата, и предлага, ако е възможно, да бъдат обхванати всички области на финансовия сектор.
Време е също така най-накрая да се вземат под внимание рисковете за социалната устойчивост, които излагат на риск социалното сближаване чрез разтварянето на ножицата при разпределението.
Освен това се подкрепя и по-висока степен на задължителност при отчитането във връзка с устойчивостта от страна на финансовите институции.
В рамките на доверителните задължения и правилата за управление не бива да се стига до непропорционално прехвърляне на рискове под прикритието на екологични съображения, а класифицирането на неустойчивите инвестиции трябва да бъде разумно адаптирано. 1.9.
На надзорните органи трябва бързо да се предоставят правомощия, за да могат да предприемат действия срещу заблуждаващи твърдения за екологосъобразност.
Евентуално определение би могло допълнително да улесни това.
Целесъобразно е също така да се създаде рамка за мониторинг, която да измерва напредъка на финансовата система на ЕС.
ЕИСК призовава гражданското общество да бъде включено в прегледа на привеждането на финансовите пазари в съответствие с целите за устойчиво развитие.
Накрая, трябва да се подкрепи и по-добро сътрудничество между надзорните органи и ЕЦБ.
Гражданското общество трябва да бъде включено в научните изследвания в областта на финансирането за устойчиво развитие, които трябва да отчитат социалната устойчивост. 1.10.
ЕИСК приветства факта, че Комисията се застъпва за постигането на амбициозен консенсус в рамките на международните форуми, тъй като глобалните пазари се нуждаят от световно признати рамкови условия.
Европейските дружества не би трябвало да бъдат изправени пред толкова много различни разпоредби, че да изпитват сериозни конкурентни недостатъци.
Това включва също така поддържането на глобален достъп до данни, които позволяват оценка на устойчивостта на дадена инвестиция и подходящо регулиране и надзор на доставчиците на данни от екологичен, социален и управленски характер.
Фактът, че международната координация напредва с бавни темпове, не бива да води до забавяне на действията на равнището на ЕС.
В хода на задълбочаването на работата на Международната платформа за финансиране за устойчиво развитие Комисията се призовава да работи за по-тясно сътрудничество не само с частния сектор, но и с гражданското общество.
ЕИСК решително призовава да се вземе в по-голяма степен под внимание социалната устойчивост също и на международно равнище, което е в съответствие и с целите на ООН за устойчиво развитие.